**12/06/2025**

**Δελτίο Τύπου αρ. 4**

**Σχεδιάζοντας τη Μάθηση για την Απασχόληση: Το Έργο MORAL ολοκληρώνει τα μαθησιακά αποτελέσματα και το πλαίσιο μικρο-διαπιστευτηρίων**

Κατά τους τελευταίους μήνες, οι Εταίροι του έργου Erasmus+ ‘**MORAL – Μικροδιαπιστευτήρια Βασικών Δεξιοτήτων: Διαβατήριο για την Απασχόληση και την Κοινωνική Ένταξη’**, έκαναν σημαντικά βήματα προς την επίτευξη των βασικών αποτελεσμάτων του.

Μετά την επιτυχή ολοκλήρωση των ομάδων εστίασης και έρευνας σε εθνικό επίπεδο, η κοινοπραξία πραγματοποίησε **δύο τεχνικά εργαστήρια στις 18 και 19 Φεβρουαρίου 2025 στη Λευκωσία (Κύπρος**), τα οποία φιλοξενήθηκαν αντίστοιχα από την **Ομοσπονδία Εργοδοτών & Βιομηχάνων (ΟΕΒ) (18/02) και το Mediterranean Management Centre (MMC).** Σκοπός των εργαστηρίων υπήρξε η οριστικοποίηση του **Πίνακα Βασικών Δεξιοτήτων (Key Skills Matrix) για θέσεις εισαγωγικού (entry-level) επιπέδου** στη βάση της ανατροφοδότησης που δόθηκε από τους εργοδότες, καθώς και η εισαγωγή στην **έννοια των ‘μικρο-διαπιστευτηρίων’ και στα ζητήματα διασφάλισης ποιότητας** που αφορούν τη χορήγηση αυτού του νέου τύπου προσόντος. Για το λόγο αυτό, προσκλήθηκαν και συμμετείχαν ως βασικοί ομιλητές επαγγελματίες με εμπειρία σε άλλα ευρωπαϊκά έργα σχετιζόμενα με τα μικρο-διαπιστευτήρια, συμπεριλαμβανομένης παρέμβασης ειδήμονα από το Ευρωπαϊκό Κέντρο για την Ανάπτυξη της Επαγγελματικής Κατάρτισης (CEDEFOP) κατά το δεύτερο εργαστήριο.

Πιο συγκεκριμένα, στα εργαστήρια καλύφθηκαν τα ακόλουθα:

* Ανάπτυξη και επικύρωση των **Μαθησιακών Αποτελεσμάτων** που θα αποτελέσουν τη βάση για τα 20 μικρο-διαπιστευτήρια.
* Ευθυγράμμιση των μαθησιακών αποτελεσμάτων στα **επίπεδα 4 και 5 του Πλαισίου Επαγγελματικών Προσόντων (EQF)**, αξιοποιώντας την ταξινομία μαθησιακών αποτελεσμάτων το του Bloom (Bloom’s taxonomy) και τα πρότυπα ποιότητας της Ευρωπαϊκής Ένωσης (ΕΕ).
* Ανασκόπηση των κατευθυντήριων γραμμών της ΕΕ και των βέλτιστων πρακτικών στο σχεδιασμό συνδυαζόμενων (stackable) μικρο-διαπιστευτηρίων για ενήλικες καταρτιζόμενους.
* Αναπτύχθηκε συζήτηση για τη **δομή του προτύπου** που θα αξιοποιηθεί για την παροχή των 20 μικρο-διαπιστευτηρίων.

Τα πιο πάνω θέματα εδραιώθηκαν περαιτέρω κατά τη διάρκεια της **4ης Διακρατικής Συνάντησης του Έργου** που πραγματοποιήθηκε στις **11-12 Ιουνίου 2025 στη Λάρισα (Ελλάδα),** την οποία φιλοξένησε η ΔΗΜΗΤΡΑ Εκπαιδευτική Συμβουλευτική Α.Α. Κατά τη συνάντηση, οι Εταίροι εστίασαν:

* Στην ανάπτυξη του **πλήρους συνόλου μαθησιακών αποτελεσμάτων** για τις 20 δεξιότητες/μικρο-διαπιστεύσεις.
* Στην ανάπτυξη του **κοινού προτύπου** που θα αξιοποιηθεί για τη δημιουργία των μικρο-διαπιστευτηρίων.
* Στον προγραμματισμό των επόμενων βημάτων **ανάπτυξης των μικρο-διαπιστευτηρίων, του υλικού κατάρτισης, και του σχήματος πιστοποίησης το οποίο θα είναι ευθυγραμμισμένου με το ISO 17024**.

Περαιτέρω, στα πλαίσια της συνάντησης συζητήθηκαν θέματα επικοινωνίας, διάχυσης πληροφόρησης και οι διεργασίες διασφάλισης ποιότητας, τα οποία σχετίζονται με την μετάβαση του Έργου στην επόμενη του φάση η οποία περιλαμβάνει: **την δημιουργία υψηλής ποιότητας διαδικτυακού υλικού κατάρτισης για άτομα που αποκλείονται από την αγορά εργασίας**, και ειδικά **τις μακροχρόνια άνεργες γυναίκες, τους ενήλικες με χαμηλά προσόντα, καθώς και τους νέους**.

12/06/2025



Στιγμιότυπο από την 4η Διακρατική Συνάντηση του Έργου